Kate Meyrick

Úinéir club oíche Éireannach ab ea Kate Meyrick (7 Lúnasa 1875–19 Eanáir 1933) ar a dtugtaí an 'Night Club Queen' i Londain sna 1920idí. Le linn a gairme 13 bliana rinne sí, agus chaith sí, an t-uafás airgid agus chaith sí cúig théarma i bpríosúi. Ba í an inspioráid í don charachtar Mayfield in úrscéal Evelyn Waugh, Brideshead Revisited.

 Luathshaol agus pósadh 
Rugadh Kate Evelyn Nason ar 7 Lúnasa 1875 ag 24 Ardán Cambridge, Dún Laoghaire do John William Washington Nason, dochtúir, agus Sarah Frances, née Bateman.  Fuair a hathair bás de bharr  meiningítis sa bhliain 1876 agus phós a máthair an tUrramach Edwin Sandys Jackson i Meitheamh 1880. D'aistrigh an teaghlach go Sasana agus bhí cónaí orthu ag teach an reachtaire i Great Sankey, Lancashire . Nuair a bhí Kate seacht mbliana d’aois, fuair a máthair bás agus d’fhill sí féin agus a deirfiúr níos sine, Ethel, go Dún Laoghaire, áit ar tógadh iad ag a seanmháthair, Isabella Bateman, agus beirt seanaintíní ag Fairyland House, Bóthar Eabhrac. Fuair sí a cuid oideachais ó ghobharnóirí agus d'fhreastail sí ar Choláiste Alexandra ó 1891 go 1893. 

I mí na Nollag 1899 phós sí an dochtúir, Ferdinand Richard Holmes Merrick (athraíodh go Meyrick ina dhiaidh sin), i searmanas a rinne a leasathair i séipéal Naomh Eoin (St John's church), Baile na Manach. Bhí cónaí ar an lánúin ar Bhóthar Palmerston, Ráth Maonais, Baile Átha Cliath, ar feadh tamaill ghairid sular bhog siad go Sasana agus gur shocraigh siad síos i Southsea, Hampshire. Ar feadh cúig bliana déag, thug Kate Meyrick cúnamh dá fear céile le tithe altranais a reáchtáil d’othair shíciatracha,  le linn an ama seo, bhog an lánúin go Londain agus chónaigh siad in Ealing ar feadh tamaill. Idir 1900 agus 1914, rugadh ochtar clainne don lánúin: seisear iníonacha agus beirt mhac.  Níor éirigh leis an bpósadh áfach, agus trí huaire i ndiaidh a chéile, smaoinigh an lánúin ar cholscaradh a fháil,  sular scar siad go buan sa bhliain 1918. "New DIB 'missing person' : London's 'queen of the nightclubs'" . The Royal Irish Academy. 9 January 2020. Retrieved 20 January 2021.

Tagairtí

Catagóir:Daoine a rugadh i 1875
Catagóir:Básanna i 1813
Catagóir:Daoine as Dún Laoghaire
Catagóir:Adhlacthaí i Reilig Kensal Green
Catagóir:Básanna de bharr broinciniúmóine
Catagóir:Péicealláin Éireannacha
Catagóir:Úinéirí club oíche
Catagóir:Daoine a fuair oideachas i gColáiste Alexandra
Catagóir:Daoine as Dún Laoghaire